'So waar as vet' - Menings - Republikein
Monday, May 20th, 23:40:31
'So waar as vet'
Ek is nou so vies, nadat ek die nuus geluister het. Ek is op pad kerk toe, maar soveel leuens het ek nog nooit so vroegoggend gehoor nie.
Ons bid vir die regering, maar wraggies, hulle lieg en bedrieg net vir die inwoners van Namibië. Die dame wat praat van hospitale, skole en watter nonsens nog alles wat hulle in die 26 jaar opgerig het.
Hulle sit in lugverkoelde kantore, weet "sweet nothing" wat op die grond aangaan nie.
Dis hoogtyd, dat die hele spul afgedank word. Julle tyd is om, julle is te oud. Gee jonger mense kans om oor te neem.
O magtie! Die skole is in chaos. Katrina en kie, skaam julle julle nie?
Waar moet die toekomstige leiers vandaan kom? Ek staan volledig agter Bernardus Swartbooi, Venaani en Job Amupanda.
Mense, stem vir dié mense. As hulle nonsens aanjaag, stem ons oor 5 jaar vir ander wat hulle kan bewys.
Ek het altyd vir Swapo gestem, maar so waar as vet, ek gee enigeen 'n kans om my 'n deftige loesing te gee.
Vir Swapo weer stem? So nooit as te nimmer. Hulle het Namibië in die afgrond bestuur.
Nooit maar nooit stem ek weer Swapo nie. Julle moet gaan registreer, want 'n wegblystem is 'n stem vir Swapo.